ai4bharat/Pralekha huggingface dataset:
रक्षा मंत्रालय
वाइस एडमिरल एमए हम्पीहोली, एवीएसएम, एनएम ने भारतीय नौसेना अकादमी के कमांडेंट का पदभार ग्रहण किया
वाइस एडमिरल दिनेश के. त्रिपाठी, एवीएसएम, एनएम ने 13 महीने से अधिक के सफल कार्यकाल के बाद आज सोमवार, 27 जुलाई 2020 को वाइस एडमिरल एमए हम्पीहोली, एवीएसएम, एनएम को भारतीय नौसेना अकादमी  के कमांडेंट का पदभार सौंप दिया।
वाइस एडमिरल दिनेश के. त्रिपाठी ने 12 जून 2019 को भारतीय नौसेना अकादमी के कमांडेंट के रूप में पदभार संभाला था। उनके कार्यकाल के दौरान इस अकादमी के बुनियादी ढांचे और प्रशिक्षण सुविधाओं में उल्लेखनीय परिवर्तन देखा गया। भारतीय नौसेना, तटरक्षक बल और मित्रवत विदेशी देशों के नौसैन्य अधिकारियों को आकार देने में 50 साल की बेहद उपयोगी सेवा प्रदान करने के लिए 12 नवंबर 2019 को फ्लैग ऑफिसर के नेतृत्व में आईएनए को 'द प्रेज़िडेंट्स कलर' से सम्मानित किया गया। वाइस एडमिरल दिनेश के. त्रिपाठी को पारंपरिक 'पुलिंग आउट' समारोह से नवाज़ते हुए गर्मजोशी से विदा किया गया।
कमांडेंट के रूप में पदभार संभालने वाले वाइस एडमिरल एमए हम्पीहोली राष्ट्रीय रक्षा अकादमी, खडकवासला, वेलिंगटन स्थित डिफेंस सर्विसेज स्टाफ कॉलेज, करंजा स्थित पूर्व नेवल वॉर कॉलेज और नई दिल्ली के प्रतिष्ठित नेशनल डिफेंस कॉलेज पूर्व छात्र हैं। फ्लैग ऑफिसर हम्पीहोली एंटी-सबमरीन युद्ध के विशेषज्ञ हैं और उन्होंने भारतीय नौसेना के जहाज नाशक , मगर [लैंडिंग शिप टैंक ] और तलवार  की कमान संभाली है। उनकी तटीय कमानों में 2003 से 2005 के दौरान नेशनल कोस्ट गार्ड, मॉरीशस के कमांडेंट और 2007 से 2009 के दौरान नेवल अकादमी के कमांडेंट और आईएनएस मंडोवी, गोवा के कमांडिंग अधिकारी होना शामिल है। यद्यपि अलग-अलग जगहों पर और अलग रैंकों पर, लेकिन उन्हें दो बार भारतीय नौसेना अकादमी की कमान संभालने का दुर्लभ गौरव प्राप्त है।
उनकी महत्वपूर्ण स्टाफ नियुक्तियों में स्थानीय कार्य दल  में स्टाफ अधिकारी , नौसेना मुख्यालय के कार्मिक निदेशालय में संयुक्त निदेशक, पूर्वी नौसेना कमान के फ्लैग ऑफिसर कमांडिंग-इन-चीफ के नौसेना सलाहकार, मुंबई के नेवल वॉर कॉलेज में सीनियर डायरेक्टिंग स्टाफ और नौसेना मुख्यालय में कर्मचारी नियुक्तियों के प्रधान निदेशक के पद शामिल हैं।
फरवरी 2015 में रियर एडमिरल के पद पर पदोन्नत होने पर उन्हें सहायक कार्मिक प्रमुख  के रूप में नियुक्त किया गया, और उसके बाद अक्टूबर 2016 में फ्लैग ऑफिसर सी-ट्रेनिंग के रूप में नियुक्त किया गया। उन्होंने बाद में फ्लैग ऑफिसर कमांडिंग वेस्टर्न फ्लीट के तौर पर जनवरी 2018 से मार्च 2019 तक पश्चिमी बेड़े की कमान संभाली।
27 मार्च 2019 को वाइस एडमिरल के पद पर पदोन्नति के बाद फ्लैग ऑफिसर हम्पीहोली ने भारतीय नौसेना अकादमी, एझिमाला के आठवें कमांडेंट नियुक्त होने से पहले महानिदेशक नौसेना संचालन के रूप में पदभार ग्रहण किया। वे नौ सेना मेडल  और अति विशिष्ट सेवा मेडल भी प्राप्त कर चुके हैं।
प्रधानमंत्री कार्यालय
पीएम ने 17वें आसियान-भारत शिखर सम्मेलन को संबोधित किया
आसियान के वर्तमान अध्यक्ष और वियतनाम के प्रधानमंत्री गुयेन जुयान फुक के आमंत्रण पर प्रधानमंत्री श्री नरेन्द्र मोदी आज 17वें आसियान-भारत शिखर सम्मेलन में शामिल हुए। सम्मेलन में सभी 10 आसियान सदस्य देशों ने हिस्सा लिया और यह वर्चुअल तरीके से आयोजित की गई।
शिखर सम्मेलन में बोलते हुए प्रधानमंत्री ने कहा कि आसियान समूह शुरू से भारत की ऐक्ट ईस्ट पॉलिसी का मूल केंद्र रहा है। उन्होंने कहा कि एक सामंजस्यपूर्ण, उत्तरदायी और समृद्ध आसियान भारत के इंडो-पैसिफिक विजन का केंद्र है और इस क्षेत्र  में सुरक्षा और विकास में योगदान करता है। प्रधानमंत्री ने कहा कि भारत के इंडो-पैसिफिक महासागरीय पहल और आसियान आउटलुक के बीच कई समानताएं हैं। उन्होंने स्वतंत्र, खुला, समावेशी और नियम आधारित इंडो-पैसिफिक क्षेत्र सुनिश्चित करने के लिए इसके महत्व को रेखांकित किया। उन्होंने आसियान देशों को भारत के इंडो-पैसिफिक ओशंस इनीशिएटिव  के विभिन्न स्तंभों पर सहयोग के लिए आमंत्रित भी किया।
कोविड-19 पर प्रधानमंत्री ने अंतरराष्ट्रीय समुदाय के लिए भारत की प्रतिक्रिया और व्यापक सहयोग का जिक्र किया और महामारी से लड़ने के लिए आसियान की पहल का स्वागत किया। प्रधानमंत्री ने कोविड-19 आसियान प्रतिक्रिया कोष में 1 मिलियन अमेरिकी डॉलर के योगदान की घोषणा की।
प्रधानमंत्री ने आसियान और भारत के बीच ज्यादा से ज्यादा भौतिक और डिजिटल कनेक्टिविटी के महत्व को भी रेखांकित किया और आसियान कनेक्टिविटी का समर्थन करने के लिए 1 अरब डॉलर की क्रेडिट लाइन के भारत के प्रस्ताव को दोहराया। व्यापार और निवेश पर, उन्होंने कोविड के बाद अर्थव्यवस्था के वापस पटरी पर लौटने के लिए आपूर्ति श्रृंखलाओं के विविधीकरण और सशक्तीकरण के महत्व को रेखांकित किया।
आसियान के नेताओं ने क्षेत्र में शांति और स्थिरता को बढ़ावा देने के लिए भारत के योगदान को माना और आसियान के लिए भारत के सहयोग का स्वागत किया। नेताओं ने 2021-2025 के लिए नई आसियान- भारत कार्ययोजना को अपनाने का भी स्वागत किया।
इस दौरान हुई चर्चा में दक्षिण चीन सागर और आतंकवाद समेत साझा हित और चिंताओं के कई क्षेत्रीय और अंतरराष्ट्रीय मुद्दे शामिल थे। दोनों पक्षों ने अंतरराष्ट्रीय कानून, खासतौर से यूएनसीएलओएस के पालन के साथ-साथ इस क्षेत्र में एक नियम आधारित ऑर्डर को बढ़ावा देने के महत्व का जिक्र किया। नेताओं ने दक्षिण चीन सागर में शांति, स्थिरता, रक्षा और सुरक्षा को बनाए रखने और इसे बढ़ावा देने, नेविगेशन और ओवरफ्लाइट की स्वतंत्रता सुनिश्चित करने के महत्व पर बल दिया।
एसजी/एएम/एएस/डीसी
(
वित्त मंत्रालय
अप्रैल 2018 में जीएसटी राजस्व संग्रह 1 लाख करोड़ रुपये से भी अधिक
अप्रैल, 2018 में सकल जीएसटी  राजस्व संग्रह कुल मिलाकर 1,03,458 करोड़ रुपये का रहा, जिसमें 18652 करोड़ रुपये का सीजीएसटी, 25704 करोड़ रुपये का एसजीएसटी, 50548 करोड़ रुपये का आईजीएसटी  और 8554 करोड़ रुपये का उपकर या सेस  शामिल हैं। ऐसे 87.12 लाख लोगों के सापेक्ष 30 अप्रैल, 2018 तक मार्च महीने के लिए कुल मिलाकर 60.47 लाख जीएसटीआर 3बी रिटर्न दाखिल किए गए, जो मार्च महीने के लिए रिटर्न दाखिल करने के योग्य हैं और जो 69.5 प्रतिशत के आंकड़े को दर्शाता है।
अप्रैल महीने में कम्पोजीशन डीलरों को तिमाही रिटर्न भी दाखिल करने थे। 19.31 लाख कम्पोजीशन डीलरों में से 11.47 लाख डीलरों ने अपने-अपने तिमाही रिटर्न  दाखिल कर दिए हैं, जो 59.40 प्रतिशत के आंकड़े को दर्शाता है। इन डीलरों ने कुल मिलाकर 579 करोड़ रुपये का टैक्स अदा किया है, जो 1.03 लाख करोड़ रुपये के उपर्युक्त कुल जीएसटी संग्रह में शामिल है।
जीएसटी राजस्व संग्रह में उल्लेखनीय बढ़ोतरी अर्थव्यवस्था में बेहतरी के साथ-साथ अपेक्षाकृत अधिक अनुपालन को भी दर्शाती है। हालांकि, किसी भी वित्त वर्ष के अंतिम महीने में यह आम तौर पर पाया जाता है कि लोग कुछ विगत महीनों की बकाया रकम की भी अदायगी करते हैं। अत: उक्त महीने में हुए राजस्व संग्रह को भविष्य के लिए कोई रूझान नहीं माना जा सकता है।
अप्रैल, 2018 में निपटान के बाद केन्द्र सरकार एवं राज्य सरकारों द्वारा अर्जित राजस्व सीजीएसटी मद में 32493 करोड़ रुपये और एसजीएसटी मद में 40257 करोड़ रुपये आंका गया है।
ग्रामीण विकास मंत्रालय
आजादी का अमृत महोत्सव के भाग के रूप में एक सप्ताह के अंदर 102 सामुदायिक संसाधन व्यक्ति-उद्यम संवर्धन  प्रमाणित किए गए
- सामुदायिक संसाधन व्यक्तियों का संवर्ग-उद्यम संवर्धन  ग्रामीण क्षेत्रों में व्यावसायिक सहायता सेवाएं प्रदान करता है
- उद्यमियों के साथ काम शुरू करने से पहले सीआरपी-ईपी को प्रशिक्षित किया जाता है। यह प्रशिक्षण, कक्षा और क्षेत्र प्रशिक्षण का मिश्रण है।
स्टार्ट-अप ग्राम उद्यमिता कार्यक्रम के अंतर्गत 'आजादी का अमृत महोत्सव' के भाग के रूप में, 102 सामुदायिक संसाधन व्यक्तियों - उद्यम संवर्धन  को 29 अक्टूबर - 4 नवंबर, 2021 के दौरान प्रमाणित किया गया था।
स्टार्ट-अप ग्राम उद्यमिता कार्यक्रम , दीनदयाल अंत्योदय योजना-राष्ट्रीय ग्रामीण आजीविका मिशन  कार्यक्रम के अंतर्गत उप-योजना, स्वयं सहायता समूह  के सदस्यों और उनके परिवार के सदस्यों को गैर-कृषि क्षेत्र में छोटे उद्यम स्थापित करने में सहायता प्रदान करती है।
एसवीईपी ग्रामीण क्षेत्रों में उद्यम विकास के लिए एक ईकोसिस्टम विकसित करता है जिसमें उद्यम वित्त पोषण के लिए सामुदायिक उद्यम निधि , व्यावसायिक सहायता सेवाएं प्रदान करने के लिए सामुदायिक संसाधन व्यक्तियों-उद्यम संवर्धन  का संवर्ग शामिल है। इसमें व्यावसायिक योजनाओं की तैयारी, प्रशिक्षणों, उद्यमियों को जानकारी प्रदान करने के लिए बैंकों आदि से ऋण प्राप्त करना और ब्लॉक स्तर पर समर्पित केंद्र स्थापित करने के लिए सहायता करना शामिल है। ।
सीआरपी-ईपी को उस समुदाय से चुना जाता है जहां कार्यक्रम लागू किया जा रहा है क्योंकि वे स्थानीय संदर्भ और एनआरएलएम ईकोसिस्टम के साथ उनका परिचय समझते हैं। कार्यक्रम को लागू करने के लिए ब्लॉक स्तर पर ब्लॉक कार्यक्रम प्रबन्धक  और मेंटर के साथ सीआरपी-ईपी प्रमुख मानव संसाधन हैं। वे उद्यम विकास, व्यवसाय योजना तैयार करने, बाजार से जुड़ाव और उद्यमियों को समर्थन पर सीबीओ के दिशानिर्देश के लिए एक महत्वपूर्ण भूमिका निभाते हैं।
उद्यमियों के साथ काम शुरू करने से पहले सीआरपी-ईपी को प्रशिक्षित किया जाता है। यह प्रशिक्षण, कक्षा और क्षेत्र प्रशिक्षण का मिश्रण है और इसकी कुल अवधि 56 दिनों की है। एक बार जब वे कक्षा सत्र के माध्यम से एक घटक में प्रशिक्षण प्राप्त कर लेते हैं, तो उनके पास क्षेत्र कार्य के घटक होते हैं जहाँ वे कुछ सीखों को व्यवहार में लाने का प्रयास करते हैं।
इन प्रमाणन कार्यक्रमों के दौरान, सीआरपी-ईपी ने एसवीईपी योजना के तहत ग्रामीण क्षेत्रों में उद्यम संवर्धन के अपने अनुभव साझा किए। उन्होंने व्यवसाय करने के चरणों को समझने और इसे सफल बनाने और ग्रामीण उद्यमों के लिए मजबूत बाजार संबंध बनाने के लिए योजना के तहत उन्हें प्रदान किए जाने वाले विभिन्न प्रशिक्षण, क्षमता निर्माण और नियमित रूप से सहायता प्रदान करने के बारे में भी चर्चा की।
राष्ट्रपति सचिवालय
चार देशों के राजदूतों ने वीडियो कॉन्फ्रेंस के माध्यम से राष्ट्रपति को परिचय - पत्र प्रस्तुत किए
राष्ट्रपति श्री रामनाथ कोविंद ने आज  एक वर्चुअल समारोह में कोलंबिया गणराज्य, उरुग्वे, जमैका और आर्मेनिया गणराज्य के राजदूतों/उच्चायुक्तों से परिचय - पत्र स्वीकार किए। निम्नलिखित राजदूतों/उच्चायुक्तों ने अपने परिचय - पत्र प्रस्तुत किए:
1. महामहिम सुश्री मारियाना पचेको मोंटेस, कोलंबिया गणराज्य की राजदूत
2. महामहिम श्री अल्बर्टो एंटोनियो गुआनी अमरिला, उरुग्वे के राजदूत
3. महामहिम श्री जेसन कीट्स मैथ्यू हॉल, जमैका के उच्चायुक्त
4. महामहिम श्री यूरी बाबखानयन, आर्मेनिया गणराज्य के राजदूत
राष्ट्रपति ने सभी राजनयिकों को उनकी नियुक्ति पर शुभकामनाएं दीं। उन्होंने कहा कि भारत के सभी देशों के साथ मधुर और मैत्रीपूर्ण संबंध हैं और हमारे संबंध शांति और समृद्धि के एक साझा दृष्टिकोण में गहराई से निहित हैं।
राष्ट्रपति कोविंद ने कहा कि हमारे सामूहिक स्वास्थ्य और आर्थिक कल्याण को सुनिश्चित करने के उद्देश्य से भारत कोविड-19 महामारी के खिलाफ एक निर्णायक और समन्वित प्रतिक्रिया देने के वैश्विक प्रयासों में सबसे आगे रहा है। उन्होंने आगे कहा कि 'विश्व की फार्मेसी' के रूप में, भारत ने कोविड के खिलाफ वैश्विक लड़ाई में कई देशों को आवश्यक दवाओं और उपकरणों की आपूर्ति कर उनकी सहायता की है।
नवनियुक्त राजदूतों/उच्चायुक्तों ने अपने नेतृत्व की ओर से राष्ट्रपति को शुभकामनाएं दीं और भारत के साथ अपने संबंधों को मजबूत करने की दिशा में काम करना जारी रखने की अपनी प्रतिबद्धता दोहराई।
रक्षा मंत्रालय
पश्चिम वायु कमान मुख्यालय में कमांडरों का सम्मेलन
पश्चिम वायु कमान के कमांडरों का सम्मेलन 24 फरवरी 22 को सुब्रोतो पार्क, नई दिल्ली में आयोजित किया गया। इस सम्मेलन में पश्चिम वायु कमान के अंतर्गत आने वाले कमांडरों ने भाग लिया। मुख्य अतिथि एअर चीफ मार्शल विवेक राम चौधरी वायु सेना अध्यक्ष की अगुवाई पश्चिम वायु कमान के वायु अफसर
कमांडिंग-इन-चीफ एअर मार्शल अमित देव द्वारा की गई। वायु सेना अध्यक्ष को कमान मुख्यालय आगमन पर सम्मान गारद प्रस्तुत किया गया।
वायु सेना अध्यक्ष ने अपने संबोधन में संक्रियात्मक तैयारियों को उन्नत बनाने की आवश्यकता पर बल दिया और उपस्थित सैन्य कमांडरों को सभी प्लेटफॉर्म, शस्त्र प्रणाली और परिसंपत्तियों की संक्रियात्मक तैयारियों को सुनिश्चित करने के निर्देश दिए। उन्होंने सभी घटनाओं और दुर्घटनाओं के मूल कारणों के विश्लेषण और अभियानों की प्रभाविकता को सुनिश्चित करने के लिए रखरखाव के तरीकों में सुधार के अतिरिक्त प्रत्येक क्षण, अभेद्य वास्तविक एवं साइबर सुरक्षा की आवश्यकता पर बल दिया। उन्होंने पश्चिम वायु कमान द्वारा की गई उडान प्रयासों की प्रशंसा की और सभी कमांडरों से सुरक्षित संक्रियात्मक उडान वातावरण के लिए उनके प्रयासों को निरंतर बनाए रखने का आग्रह किया।
राष्ट्रपति सचिवालय
प्रेस विज्ञप्ति
भारत के राष्ट्रपति ने निम्न नियुक्तियां/बदलाव किए हैं:
- हिमाचल प्रदेश के राज्यपाल श्री कलराज मिश्र का स्थानांतरण किया गया है और उन्हें राजस्थान का राज्यपाल नियुक्त किया गया है।
- श्री भगत सिंह कोश्यारी को महाराष्ट्र का राज्यपाल नियुक्त किया गया है।
- श्री बंडारू दत्तात्रेय को हिमाचल प्रदेश का राज्यपाल बनाया गया है।
- श्री आरिफ मोहम्मद खान को केरल का राज्यपाल बनाया गया है।
- डॉ तमिलिसाई सुंदरराजन को तेलंगाना का राज्यपाल नियुक्त किया गया है।
उपरोक्त नियुक्तियां कार्यप्रभार ग्रहण करने की तारीख से प्रभावी मानी जाएंगी।
प्रधानमंत्री कार्यालय
दूसरे भारत-ऑस्ट्रेलिया वर्चुअल शिखर सम्मेलन में प्रधानमंत्री श्री नरेन्द्र मोदी के उद्घाटन संबोधन का अंग्रेजी अनुवाद
मेरे प्रिय मित्र स्कॉट, नमस्कार!
होली के त्योहार और चुनाव में जीत पर आपने शुभकामनाएँ दी हैं, इसके लिए मैं आपका आभारी हूं।
क्वींसलैंड और न्यू साउथ वेल्स में बाढ़ से हुए जान-माल के नुकसान के लिए मैं, सभी भारतीयों की ओर से, अपनी संवेदना व्यक्त करता हूं।
पिछले वर्चुअल शिखर सम्मेलन के दौरान, हम अपने संबंधों को एक व्यापक रणनीतिक साझेदारी तक ले गए। मुझे खुशी है कि आज हम दोनों देशों के बीच वार्षिक शिखर सम्मेलन के लिए एक संस्थागत-व्यवस्था स्थापित कर रहे हैं। इससे हमारे संबंधों की नियमित समीक्षा के लिए एक ढांचागत व्यवस्था तैयार होगी।
महामहिम,
पिछले कुछ वर्षों में हमारे संबंधों में उल्लेखनीय प्रगति हुई है। व्यापार और निवेश, रक्षा और सुरक्षा, शिक्षा और नवाचार, विज्ञान और प्रौद्योगिकी - इन सभी क्षेत्रों में हमारा बहुत करीबी सहयोग रहा है। महत्वपूर्ण खनिज, जल प्रबंधन, नवीकरणीय ऊर्जा और कोविड-19 अनुसंधान जैसे कई अन्य क्षेत्रों में हमारा सहयोग तेजी से मज़बूत हुआ है।
मैं बेंगलुरु में “अति महत्वपूर्ण एवं उभरती प्रौद्योगिकी नीति उत्कृष्टता केंद्र”  की स्थापना की घोषणा का ह्रदय से स्वागत करता हूं। यह जरूरी है कि साइबर और महत्वपूर्ण एवं उभरती प्रौद्योगिकियों में हमारे बीच बेहतर आपसी-सहयोग हो। हमारे जैसे समान मूल्यवाले अन्य देशों की जिम्मेदारी है कि वे इन उभरती प्रौद्योगिकियों में उपयुक्त वैश्विक मानकों को अपनाएँ।
महामहिम,
हमारा व्यापक आर्थिक सहयोग समझौता - "सीईसीए" में, जैसा आपने कहा, मैं भी यह कहना चाहता हूं कि बहुत कम समय में उल्लेखनीय प्रगति हुई है। मुझे विश्वास है कि शेष मुद्दों पर भी शीघ्र ही सहमति बन जाएगी। "सीईसीए" का शीघ्र पूरा होना, हमारे आर्थिक संबंधों, आर्थिक पुनरुद्धार और आर्थिक सुरक्षा के लिए महत्वपूर्ण होगा।
क्वाड में भी हमारे बीच अच्छा सहयोग है। हमारा सहयोग एक स्वतंत्र, खुले और समावेशी हिंद-प्रशांत के प्रति हमारी प्रतिबद्धता को दर्शाता है। क्वाड की सफलता क्षेत्रीय और वैश्विक स्थिरता के लिए बहुत महत्वपूर्ण है।
महामहिम,
प्राचीन भारतीय कलाकृतियों को वापस करने की पहल के लिए मैं आपको विशेष रूप से धन्यवाद देता हूं। जो कलाकृतियां आपने भेजी हैं उनमें राजस्थान, पश्चिम बंगाल, गुजरात, हिमाचल प्रदेश के साथ-साथ कई अन्य भारतीय राज्यों से अवैध रूप से तस्करी की गई सैकड़ों साल पुरानी मूर्तियां और पेंटिंग शामिल हैं। और इसके लिए मैं सभी भारतीयों की ओर से आपके प्रति विशेष आभार व्यक्त करता हूं। अब जितनी मूर्तियां और अन्य वस्तुएं जो आपने हमें लौटा दी हैं, वे सब अपने मूल स्थान पर भेज दी जाएंगी। मैं सभी भारतीय नागरिकों की ओर से एक बार फिर इस पहल के लिए आपके प्रति हार्दिक आभार व्यक्त करता हूं।
क्रिकेट विश्व कप में ऑस्ट्रेलियाई महिला क्रिकेट टीम के शानदार प्रदर्शन के लिए आपको बहुत-बहुत बधाई। शनिवार के मैच में ऑस्ट्रेलिया ने जीत हासिल की, लेकिन टूर्नामेंट अभी समाप्त नहीं हुआ है। दोनों देशों की टीमों को मेरी शुभकामनाएं।
महामहिम,
एक बार फिर, मैं यह कहना चाहता हूँ कि आज आपके साथ विचारों का आदान-प्रदान करने का अवसर पाकर मैं प्रसन्न हूं।
अब मैं मीडिया के दोस्तों को धन्यवाद देकर खुले सत्र का समापन करना चाहता हूं। इसके बाद, कुछ क्षणों के विराम के पश्चात, मैं एजेंडा के अगले विषय पर अपने विचार रखना चाहूंगा।
संघ लोक सेवा आयोग
सम्मिलित रक्षा सेवा परीक्षा , 2019-अंतिम परिणाम घोषित
निम्नलिखित सूचियां योग्यताक्रम में उन 129  उम्मीदवारों की हैं, जिन्होंने संघ लोक सेवा आयोग द्वारा फरवरी, 2019 में आयोजित सम्मिलित रक्षा सेवा परीक्षा, 2019 और रक्षा मंत्रालय के सेवा चयन बोर्ड द्वारा लिए गए एसएसबी साक्षात्कारों के परिणाम के आधार पर भारतीय सैन्य अकादमी, देहरादून के 148वें पाठ्यक्रम; भारतीय नौसेना अकादमी, इजीमला, केरल तथा वायुसेना अकादमी, हैदराबाद प्रशिक्षण पाठयक्रम अर्थात् 207/एफ पाठ्यक्रम में प्रवेश हेतु अर्हता प्राप्त कर ली है।
2. विभिन्न पाठ्यक्रमों की तीन सूचियों में कुछ समान उम्मीदवार भी हैं।
3. भारतीय सैन्य अकादमी के लिए सरकार द्वारा यथासूचित रिक्तियों की संख्या 100 [जिनमें एन.सी.सी. 'सी' प्रमाण-पत्र धारकों  के लिए आरक्षित 13 रिक्तियां सम्मिलित हैं], भारतीय नौसेना अकादमी, इजीमला, केरल  के लिए 45[जिनमें एन.सी.सी. 'सी' प्रमाण-पत्र धारकों  के लिए आरक्षित 06 रिक्तियां सम्मिलित हैं] और वायु सेना अकादमी, हैदराबाद के लिए 32 हैं।
4. आयोग ने भारतीय सैन्य अकादमी,भारतीय नौसेना अकादमी तथा वायु सेना अकादमी में प्रवेश के लिए क्रमश: 2726, 1609 और 643 उम्मीदवारों को लिखित परीक्षण में अर्हक के रूप में अनुशंसित किया था। अंतिम रूप से अर्हक उम्मीदवार वे हैं, जो सेना मुख्यालय द्वारा आयोजित एसएसबी परीक्षण के आधार पर अर्हक हुए हैं।
5. इन सूचियों को तैयार करते समय स्वास्थ्य परीक्षा के परिणामों को ध्यान में नहीं रखा गया है।
6. सेना मुख्यालय द्वारा इन उम्मीदवारों की जन्मतिथि तथा शैक्षणिक योग्यताओं का सत्यापन अभी किया जा रहा है। अत:, इस कारण से इन सभी उम्मीदवारों की उम्मीदवारी अनंतिम है। उम्मीदवारों से अनुरोध है कि वे अपनी जन्मतिथि/शैक्षणिक योग्यता आदि के संबंध में अपने दावे के समर्थन में अपने प्रमाण पत्रों की मूल प्रति के साथ इनकी अनुप्रमाणित फोटोप्रतियां अपने प्रथम विकल्प के अनुसार सेना मुख्यालय/नौसेना मुख्यालय/वायु सेना मुख्यालय को भेज दें।
7. पते में किसी परिवर्तन की स्थिति में, उम्मीदवारों को सलाह दी जाती है कि वे इसकी सूचना तत्काल सेना मुख्यालय/नौसेना मुख्यालय/वायु सेना मुख्यालय को सीधे भेज दें।
- ये परिणाम,संघ लोक सेवा आयोग की वेबसाइट http://www.upsc.gov.inपर भी उपलब्ध होंगे। तथापि, उम्मीदवारों के अंक, इसकी समस्त प्रकिया संपन्न होने के बाद अर्थात अधिकारी प्रशिक्षण अकादमी  हेतु सम्मिलित रक्षा सेवा परीक्षा , 2019 के अंतिम परिणाम घोषित होने के पश्चात् आयोग की वेबसाइट पर उपलब्ध है।
9. किसी अतिरिक्त सूचना के लिए उम्मीदवार, संघ लोक सेवा आयोग कार्यालय के गेट ‘सी’ के निकट स्थित सुविधा काउंटर पर किसी भी कार्यदिवस में 10:00 बजे से 17:00 बजे के बीच व्यक्तिगत रूप से अथवा टेलीफोन नं.011-23385271/011-23381125/011-23098543 पर संपर्क कर सकते हैं।
पूरी सूची देखने के लिए यहां क्लिक करें-
प्रधानमंत्री कार्यालय
प्रधानमंत्री ने त्रिपुरा को राज्य दिवस पर बधाई दी
प्रधानमंत्री श्री नरेंद्र मोदी ने आज त्रिपुरा के लोगों को उनके राज्य दिवस के अवसर पर बधाई दी है। उल्लेखनीय है कि आज के दिन ही त्रिपुरा को राज्य का दर्जा प्राप्त हुआ था।
एक ट्वीट में प्रधानमंत्री ने कहा, “हमें त्रिपुरा की अनुकरणीय परंपराओं और राष्ट्रीय विकास में योगदान पर गर्व है। राज्य के लोग अपने मेहनती स्वभाव के लिए जाने जाते हैं। मैं त्रिपुरा के नागरिकों की निरंतर समृद्धि और कल्याण के लिए प्रार्थना करता हूं।”
प्रधानमंत्री कार्यालय
प्रधानमंत्री ने पुलिस स्मृति दिवस पर ड्यूटी के दौरान शहीद हुए पुलिसकर्मियों को श्रद्धांजलि दी
प्रधानमंत्री श्री नरेन्द्र मोदी ने उन सभी पुलिसकर्मियों को श्रद्धांजलि अर्पित की है, जिन्होंने ड्यूटी के दौरान अपनी जान गवां दी।
प्रधानमंत्री ने एक ट्वीट में कहा;
"पुलिस स्मृति दिवस पर, मैं कानून और व्यवस्था को बनाए रखने में एवं जरूरत के समय दूसरों की सहायता करने में हमारे पुलिस बलों द्वारा किये गए उत्कृष्ट प्रयासों के प्रति आभार व्यक्त करता हूं। मैं उन सभी पुलिसकर्मियों को श्रद्धांजलि अर्पित करता हूं,जिन्होंने ड्यूटी के दौरान अपनी जान गवां दी।"
वित्त मंत्रालय
केन्द्र ने राज्य सरकारों को 47,541 करोड़ रुपये के सामान्य मासिक हस्तांतरण की तुलना में 95,082 करोड़ रुपये राशि के कर हस्तातंरण की दो किस्तें जारी की
राज्यों की वित्तीय स्थिति को मजबूत बनाने के लिए 95,082 करोड़ रुपये का कर हस्तांतरण किया गया
जैसा कि केन्द्रीय वित्त और कॉरपोरेट कार्य मंत्री श्रीमती निर्मला सीतारमण ने 15 नवम्बर, 2021 को निवेश, बुनियादी ढांचे और विकास में बढ़ोतरी करने के लिए मुख्यमंत्रियों, राज्यों के वित्त मंत्रियों और केन्द्र शासित प्रदेशों के उपराज्यपालों के साथ वर्चुअल बैठक के बाद वादा किया था भारत सरकार ने 47,541 करोड़ रुपये के सामान्य मासिक हस्तांतरण की तुलना में 22 नवम्बर, 2021 को राज्य सरकारों को 95,082 करोड़ रुपये राशि के कर हस्तांतरण की दो किस्तें जारी की हैं।
जारी की गई राशियों का राज्य-वार विवरण नीचे तालिका में दिया गया है:
|
|
क्रं. संख्या
|
|
राज्य
|
|
जारी की गई राशि

|
|
|
|
|
|
1
|
|
आंध्र प्रदेश
|
|
3847.96
|
|
|
|
2
|
|
अरुणाचल प्रदेश
|
|
1670.58
|
|
|
|
3
|
|
असम
|
|
2974.16
|
|
|
|
4
|
|
बिहार
|
|
9563.30
|
|
|
|
5
|
|
छत्तीसगढ़
|
|
3239.54
|
|
|
|
6
|
|
गोवा
|
|
367.02
|
|
|
|
7
|
|
गुजरात
|
|
3306.94
|
|
|
|
8
|
|
हरियाणा
|
|
1039.24
|
|
|
|
9
|
|
हिमाचल प्रदेश
|
|
789.16
|
|
|
|
10
|
|
झारखंड
|
|
3144.34
|
|
|
|
11
|
|
कर्नाटक
|
|
3467.62
|
|
|
|
12
|
|
केरल
|
|
1830.38
|
|
|
|
13
|
|
मध्य प्रदेश
|
|
7463.92
|
|
|
|
14
|
|
महाराष्ट्र
|
|
6006.30
|
|
|
|
15
|
|
मणिपुर
|
|
680.80
|
|
|
|
16
|
|
मेघालय
|
|
729.28
|
|
|
|
17
|
|
मिजोरम
|
|
475.42
|
|
|
|
18
|
|
नगालैंड
|
|
541.02
|
|
|
|
19
|
|
ओडिशा
|
|
4305.32
|
|
|
|
20
|
|
पंजाब
|
|
1718.16
|
|
|
|
21
|
|
राजस्थान
|
|
5729.64
|
|
|
|
22
|
|
सिक्किम
|
|
368.94
|
|
|
|
23
|
|
तमिलनाडु
|
|
3878.38
|
|
|
|
24
|
|
तेलंगाना
|
|
1998.62
|
|
|
|
25
|
|
त्रिपुरा
|
|
673.32
|
|
|
|
26
|
|
उत्तर प्रदेश
|
|
17056.66
|
|
|
|
27
|
|
उत्तराखंड
|
|
1063.02
|
|
|
|
28
|
|
पश्चिम बंगाल
|
|
7152.96
|
|
|
|
|
|
कुल
|
|
95,082.00
|
|
नवम्बर, 2021 के लिए केन्द्रीय करों और शुल्कों से निवल आय का राज्य-वार वितरण
स्वास्थ्य एवं परिवार कल्याण मंत्रालय
कोविड-19 पर नवीनतम स्थिति
पश्चिमी दिल्ली की एक 68 वर्षीय महिला  की मौत मधुमेह और उच्च रक्तचाप की स्वास्थ्य समस्याओं की वजह से होने की पुष्टि हुई है। उन्हें कोविड-19 की जांच में भी इस बीमारी से संक्रमित पाया गया है।
इस बीमारी से पीड़ित एक रोगी  के संपर्क में आने का उसका इतिहास रहा था। उसका बेटा 23 फरवरी 2020 को वापस भारत आ गया था। वह शुरू में लक्षणरहित था, लेकिन एक दिन बाद उसको बुखार और खांसी शुरू हो गई और 7 मार्च 2020 को राम मनोहर लोहिया अस्पताल को इस बारे में सूचना दी गई। प्रोटोकॉल के अनुसार, उस परिवार की जांच की गई और चूंकि उसे और उसकी मां को बुखार और खासी थी, इसलिए दोनों को भर्ती कराया गया था।
उस महिला का डायबिटीज और उच्च रक्तचाप से पीड़ित होने का मामला जाहिर था। जांच के लिए उसका नमूना 08 मार्च 2020 को लिया गया था। 09 मार्च 2020 को निमोनिया होने से उसकी स्थिति बिगड़ गई और उसे गहन चिकित्सा कक्ष में स्थानांतरित कर दिया गया। उसके नमूने के कोविड-19 के जांच का नतीजा भी सकारात्मक आया। 9 मार्च 2020 के बाद से उन्हें सांस लेने में दिक्कत हो रही थी और उन्हें वेंटिलेटर सपोर्ट दिया गया था। हालांकि, दोहरी स्वास्थ्य समस्याओं के कारण, उस महिला की 13 मार्च 2020 को दिल्ली के आरएमएल अस्पताल में मृत्यु हो गई। इसकी पुष्टि उनका इलाज करने वाले चिकित्सक और अस्पताल के चिकित्सा अधीक्षक द्वारा की गई।
प्रोटोकॉल के अनुसार स्क्रीनिंग, अस्पताल में अलग कमरा सहित सभी एहतियाती उपाय स्वास्थ्य मंत्रालय, दिल्ली सरकार द्वारा उठाए गए हैं और स्थिति की निगरानी की जा रही है।
एएम/एसके-6272
(Visitor Counter : 331
मंत्रिमण्डल
मंत्रिमंडल ने राष्ट्रपति से 16वीं लोकसभा भंग करने की सिफारिश की
प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने आज राष्ट्रपति से 16वीं लोकसभा भंग करने की सिफारिश की। सोलहवीं लोकसभा का गठन 18 मई, 2014 को हुआ था।
पृष्ठभूमि:
संविधान के अनुच्छेद 83 के उपबंध  के तहत यह प्रावधान किया गया है कि यदि गठन के बाद पहली बैठक के 5 साल पूरे होने पर लोकसभा भंग नहीं की जाती तो उसे स्वत: भंग माना जाएगा। विशेष परिस्थितियों में मध्यावधि चुनाव होने पर लोकसभा समय से पूर्व भंग की जा सकती है। सोलहवीं लोकसभा की पहली बैठक 4 जून, 2014 को हुई थी जब सदस्यों को पद और गोपनीयता की शपथ दिलाई गई थी। मौजूदा लोकसभा का कार्यकाल 3 जून, 2019 को समाप्त हो रहा है।
पहली से लेकर 15वीं लोकसभा के गठन और उसके कार्यकाल की समाप्ति तथा उसे भंग किए जाने और आम चुनावों के मतदान संपन्न होने की तिथि का ब्यौरा:-
|
|

|
|
मतदान की अंतिम तारीख
|
|
गठन की तिथि
|
|
पहली बैठक की तिथि
|
|
कार्यकाल समाप्त होने की तिथि  की व्यवस्था के अनुरूप )
|
|
भंग किए जाने की तिथि
|
|
1
|
|
2
|
|
3
|
|
4
|
|
5
|
|
6
|
|
पहली
|
|
21.02.1952
|
|
02.04.1952
|
|
13.05.1952
|
|
12.05.1957
|
|
04.04.1957
|
|
दूसरी
|
|
15.03.1957
|
|
05.04.1957
|
|
10.05.1957
|
|
09.05.1962
|
|
31.03.1962
|
|
तीसरी
|
|
25.02.1962
|
|
02.04.1962
|
|
16.04.1962
|
|
15.04.1967
|
|
03.03.1967
|
|
चौथी
|
|
21.02.1967
|
|
04.03.1967
|
|
16.03.1967
|
|
15.03.1972
|
|27.12.1970
|
|
पांचवी
|
|
10.03.1971
|
|
15.03.1971
|
|
19.03.1971
|
|
18.03.1977
|
|18.01.1977
|
|
छठी
|
|
20.03.1977
|
|
23.03.1977
|
|
25.03.1977
|
|
24.03.1982
|
|22.08.1979
|
|
सातवीं
|
|
06.01.1980
|
|
10.01.1980
|
|
21.01.1980
|
|
20.01.1985
|
|
31.12.1984
|
|
आठवीं
|
|
28.12.1984
|
|
31.12.1984
|
|
15.01.1985
|
|
14.01.1990
|
|
27.11.1989
|
|
नौंवी
|
|
26.11.1989
|
|
02.12.1989
|
|
18.12.1989
|
|
17.12.1994
|
|13.03.1991
|
|
दसवीं
|
|
15.06.1991
|
|
20.06.1991
|
|
09.07.1991
|
|
08.07.1996
|
|
10.05.1996
|
|
ग्यारहवीं
|
|
07.05.1996
|
|
15.05.1996
|
|
22.05.1996
|
|
21.05.2001
|
|04.12.1997
|
|
बारहवीं
|
|
07.03.1998
|
|
10.03.1998
|
|
23.03.1998
|
|
22.03.2003
|
|26.04.1999
|
|
तरेहवीं
|
|
04.10.1999
|
|
10.10.1999
|
|
20.10.1999
|
|
19.10.2004
|
|06.02.1904
|
|
चौदहवीं
|
|
10.05.2004
|
|
17.05.2004
|
|
02.06.2004
|
|
01.06.2009
|
|
18.05.2009
|
|
पंद्रहवीं
|
|
13.05.2009
|
|
18.05.2009
|
|
01.06.2009
|
|
31.05.2014
|
|
18.05.2014
|
|
सोलहवीं
|
|
12.05.2014
|
|
18.05.2014
|
|
04.06.2014
|
|
03.06.2019
|
|
|
|
सत्रहवीं
|
|
19.05.2019
|
|
|
|
|
|
|
|1. मध्यावधि चुनाव कराया गया। चुनाव से पहले ही लोकसभा भंग कर दी गई।
2. कॉलम  में दी गई मतदान की तिथियां निर्वाचन आयोग से प्राप्त रिपोर्ट पर आधरित हैं